Die simpel plastiektrappie wat hul saamgee is reg vir inklim maar nie met my grootvoete vir die uitklim nie.
Nog 'n opsie is iets soos die Imagine se trappie. Die voordeel hier is dat die hoogte van jou wa kan varieer, die trap pas aan.
Trap heg met 'n skuif tipe slot aan die binnekant van die deur. Dieselfde meganisme hou die trap vas onder die deur wanneer jy kamp.
Met ons vorige kamp het ons die blink sonseil oorgetrek. Hy is 7.5x4.5m en word op die hoeke met 2.5m lang pale gestut.
Dit het gelyk of hy te laag oor die LV se kompressorwaaieruitlaat hang en het toe nie die LV gebruik nie. Toe begin ons dink aan 'n manier om meer spasie bo-oor die waaier te kry en wel onder die sonseil. Ek het geweet wat ek wil hê maar ook nie geweet nie. Hy moet +-500mm hoog wees en wydsbeen oor die kompressor pas.
Die oulike veerkragtige hakies wat die yskasdeure sluit wanneer hulle toemaak is nogal irriterend gedurende ń kamp. Die magnete is tog sterk genoeg om die deure toe te hou en die hakies net nodig in die ry?
Johan dankie vir inligting en ja daai is n goeie spoed om te sleep en dan kan jy nie kla oor die brafstof verbruik nie.
Aan die begin was ek bekommerd of my panele die batterye sal kan volpomp na 'n nag se werk. Dit is 2x120W en 1x80W. Hulle het toe wel die werk mooi gedoen en met 'n sonskyndag was die batterye teen 11vm vol gelaai. Gewoonlik koppel ek die motor se tweede battery ook hier omdat die 50L yskas binne is. Gedurende die dag het ons egter rondgery en hier was dit toe nie nodig nie. Met dat ek by tye verveeld was en daardie beheerpaneel goeie inligting gee sien ek die rye LED-ligte trek tot 4A. Sjoe, dis baie as jy net van batterye werk. Ons het hulle toe gebruik net wanneer werklik nodig en ander ligter eenhede binne gebruik, soos bv 'n herlaaibare magneetliggie.
Die yskassie trek tot 7A wanneer sy kompressor werk. Ons het ook gevind as die koueverstelling op 2 of hoër is dan skakel hy gladnie af op warm dae nie. Self in die nag sal hy vir ure aaneen loop! Ons het afgestel na 1.5 wat beter werking gee. Die koelkas is koud genoeg en die vrieskas soos hy moet. Dit lyk of die hitteverstelling net op die koelkasgedeelte van toepassing is.
Ons babahakies op die yskasdeure het gewerk maar ook nie. Met die hitte het die silikonrekkie effens gerek en het die vrieskasdeurtjie in die ry oopgegaan. Toe doen ons die regte ding en plak die ronde slot op die deure ook. (Yskas Ver 1.2. ) Probleem uitgestryk! Sal later 'n foto plaas.